Čo spôsobuje nechcené sfarbenie? Dôvodov je hneď niekoľko.
① Slnečné lúče
Medzi časté príčiny patrí slniečko. Keď je srsť vystavená dlho slnku, začne hnednúť/žltnúť. Najviac skúseností s tým majú majitelia čiernych psov, ale pigmentácia sa do istej miery mení aj u bielych psov. Najčastejšie zmeny srsti vďaka slnku môžete pozorovať na chrbte, ušiach a chvoste. U dlhosrstých psov dochádza k zmene pigmentácie ešte rapídnejšie.
Odporúčanie: Slniečku sa v lete nevyhnete. Môžete ale vyskúšať doplnky stravy a špeciálne šampóny určené pre biele alebo čierne psy. Všetky produkty uvádzame v závere článku.
② Psie sliny, slzy a pot
Sfarbenie spôsobujú porfyríny, organické zlúčeniny obsiahnuté v slinách, slzách a potu psov. Ak si pes často olizuje určité miesto, uvidíte, že daná časť srsti začne hnednúť/ryšavieť. To postihuje najčastejšie psy s bielou srsťou, ale zmenu pigmentu zaznamenáte aj u čiernych psov.
Odporúčanie: Predíďte tomu tým, že budete psovi pravidelne utierať/čistiť oči (ospalky...), okolie nosa a labky. Ak si všimnete, že si niektoré miesto na tele až moc často olizuje, skontrolujte ho, prípadne navštívte veterinára. Môže to byť prejav alergie, zranenia, bolesti.
③ Betakarotén v krmive a doplnkoch
Dajte pozor na výšku obsahu betakaroténu v krmive a nutričných doplnkoch. Rovnako tak psíkovi obmedzte kukuricu. Vo vyššom množstve totiž spôsobuje žltnutie srsti. Kupujte chlpáčovi také granuly, u ktorých je obsah vitamínu A do približne 12 000 - 15 000 m.j.
Odporúčanie: Ťažko budete hľadať granule bez obsahu betakaroténu. Čo sa týka rastlinných zložiek v krmivách, namiesto kukurici sa poobzerajte po granulách s ryžou alebo zemiakmi.
Krmivá s nižším obsahom vitamínu A
Špecializované krmivá podľa rasy a farby
④ Pĺznutie
Psy pĺznu minimálne dvakrát ročne. Majitelia psov chovaných celoročne doma potvrdzujú, že niektorí pĺznu takmer nonstop. U dlhosrstých psov a psov so stredne dlhou srsťou býva podsada zvyčajne o niečo svetlejšia. Preto na čierno sfarbených psoch môže vyzerať dohneda.
Odporúčanie: Pravidelne kefujte svojho psa. Pomôžete odstrániť uvoľňujúcu sa podsadu, obmedzíte nechcené chlpy na vašom oblečení a všade doma, prekrvíte kožu maznáčika a zvýšite kvalitu jeho srsti.
⑤ Starnutie
Staršie psy majú k zmene pigmentácie ešte väčšie sklony. Prílišná zmena farby srsti v pokročilom veku ale môže značiť vnútorné zdravotné ťažkosti. U psíka seniora nezabúdajte na pravidelné prehliadky u veterinára, aby ste zachytili potenciálne problémy včas.
Šampóny pre biele psy
Menforsan šampón pre zosvetlenie bielej srsti ● Gottlieb šampón pre Biele Pudly s norkovým olejom ● GIMDOG šampón biela srsť ● Šampón na bielu srsť pre psy Zolux ● Greenfields šampón pre psy s bielou srsťou ● TRIXIE Šampón Color tónovací biela srsť ● Khara psí šampon White Coats
Šampóny pre čierne psy
Šampón na čiernu srsť pre psy Zolux ● Trixie šampón Color tónovací čierna srsť ● Gottlieb Pudl šampón s norkovým olejom čierny ● Khara psí šampón Black Coats
Výživové doplnky pre biele i čierne psy
Colafit 4 na kĺby pre psy čierne/biele ● Gelacan Champion psi čiernobiele plemená ● Roboran H pre psy čierne a biele
TIP
Zaraďte do jedálnička vášho psa kvalitný lososový olej. Obsahuje dôležité Omega 3 mastné kyseliny a ďalšie zdraviu prospešné látky, ktoré navyše značne podporujú kvalitu srsti a imunitný systém. Väčšina psov má navyše rada aj jeho rybiu chuť a arómu, takže ak máte doma granule, ktoré vášmu miláčikovi moc nechutia, pokvapkajte ich proste lososovým olejom. U 90 % psov to zaberie a spapkajú ich. :)
Súvisiace články na blogu